На основу члана 68. и 70. Закона о енергетској ефикасности и рационалној употреби енергије („Сл. гласник РС“, број 40/2021) и члана 60. Статута општине Ивањица (“ Сл. гласник општине Ивањица", бр. 1/19), Општинско веће општине Ивањица, на седници одржаној дана 30. септембра 2021. године, донело је

**О Д Л У К У**

**о финансијској подршци унапређењу енергетске ефикасности ( соларни панели)**

**породичних кућа на територији**  **општине Ивањица**

**Члан**

Овом одлуком уређује се поступак бесповратног суфинансирања активности енергетске санације породичних кућа које општина Ивањица може суфинансирати у складу са расположивим средствима у буџету, као и начин спровођења и критеријуми за учешће у јавним позивима за суфинансирање ових активности.

**Члан**

Енергетска ефикасност и рационална употреба енергије у складу са законом представља јавни интерес.

У циљу остваривања јавног интереса општина Ивањица, Одлуком о буџету за сваку буџетску годину опредељује средства за бесповратно суфинансирање активности енергетске санације с породичних кућа у складу са овом одлуком.

Учешће општине Ивањица у суфинансирању активности из става 2. овог члана може износити максимално 50%.

**Члан**

 **Директни корисници** средстава за реализацију мера енергетске санације су привредни субјекти.

 Привредни субјекти су дужни да корисницима испоруче материјале и опрему одговарајућег квалитета и изврше услуге у складу са одредбама уговора и у договореним роковима.

 **Крајњи корисници** бесповратних средстава су домаћинства .

**Члан 4.**

У складу са расположивим средствима обезбеђеним у буџету општине Ивањица могу се финансирати следеће активности енергетске санације породичних кућа:

1. уградња соларних панела и пратеће инсталације за производњу електричне енергије за сопствене потребе;
2. израда неопходне техничке документације и извештаја извођача радова на уградњи соларних панела и пратеће инсталације за производњу електричне енергије који је у складу са законом неопходан приликом прикључења на дистрибутивни систем;
3. друге активности којима се побољшавају енергетска својства породичних кућа.

Јавним позивом у текућој години биће дефинисане које активности енергетске санације породичних кућа ће се финансирати у тој години.

**Члан 5.**

 Решење о образовању Комисије доноси Општинско веће општине Ивањица којим ће се утврдити: број чланова Комисије, основни подаци о члановима Комисије (име и презиме, назив радног места), основни задаци и друга питања од значаја за рад Комисије.

 Чланови Комисије за свој рад имају право на накнаду.

**Члан 6.**

 Пројекат суфинансирања спроводи се на основу јавних позива.

Одлуку о спровођењу јавних позива доноси Општинско веће општине Ивањица на предлог Комисије за реализацију мера енергетске санације (у даљем тексту: Комисија).

**Члан 7.**

 Рокови за реализацију поступака:

* рок за пријаву на јавни позив за директне кориснике средстава је најмање 15 дана,
* евалуација пријава на јавни позив директних корисника средстава и доношење прелиминарне ранг листе не може бити дужe од 15 дана,
* рок за пријаву крајњих корисника на јавни позив је 30 дана,
* евалуација пријава крајњих корисника и доношење прелиминарне ранг листe крајњих корисника не може бити дужe од 15 дана,
* доношење коначне ранг листе директних / крајњих корисника не може бити дуже од 15 дана од дана подношења последњег приговора.

**Члан 8.**

Рангирање и избор пројеката крајњих корисника који ће бити суфинасирани у складу са одредбама ове Одлуке и јавног позива врши се применом општих и посебних критеријума који ће бити ближе дефинисана Правилником о суфинансирању мера енергетске санације породичних кућа (у даљем тексту Правилник)

 Средства за суфинансирање пројеката биће додељена пројектима који испуњавају услове прописане овом одлуком и јавним позивима, а до висине укупно одобрених средстава у буџету општине Ивањица и Министарства рударства и енергетике.

**Члан 9.**

Додела средстава из буџета Општине Ивањица за суфинансирање мера енергетске санације породичних кућа обухвата:

- расписивање јавног позива за привредне субјекте,

-прикупљање и комплетирање пријава на јавни позив,

-контролу формалне исправности и комплетности пријава,

-испуњености услова и оцењивање привредних субјеката ради утврђивања листе директних корисника и доношење акта о избору директних корисника, као и:

- расписивање јавног позива за грађане,

- прикупљање и комплетирање пријава,

- контролу формалне исправности и комплетности пријава,

- оцењивање ради утврђивања листе крајњих корисника на основу критеријума из јавног позива,

- доношење акта о избору крајњих корисника,

- реализацију и извештавање.

**Члан 10.**

Општинско веће општине Ивањица доноси Решење о избору директних корисника и Решење о додели бесповратних средстава крајњим корисницима у спровођењу мера енергетске санације.

 На основу правноснажног решења о додели бесповратних средстава крајњих корисника Председник општине закључује уговор о спровођењу мера енергетске санације.

**Члан 11**.

Контролу извршења уговорених обавеза извршиће надлежни органи који су задужени за урбанизам односно заштиту животне средине, у сарадњи са Комисијом.

**Члан 12.**

Правилником о суфинансирању мера енергетске санације породичних кућа који ће Општинско веће општине Ивањица доносити за сваку текућу годину биће ближе дефинисане конкретне мере и активности унапређења енергетске ефикасности породичних кућа које ће се суфинансирати у свакој текућој години, поступак јавног оглашавања, критеријуми, транспарентност поступка, праћење реализације мера и извештавање.

**Члан 13.**

Ова одлука ступа на снагу даном доношења и иста ће се објавити у „Сл. лист општине Ивањица“.

**ОПШТИНСКО ВЕЋЕ ОПШТИНЕ ИВАЊИЦА**

**01 Број: 06-34/2021-**

**Дана: 30.09. 2021. године.**

 **ПРЕДСЕДНИК ОПШТИНЕ**

 **Момчило Митровић**

С А Д Р Ж А Ј

1.ОДЛУКА О ФИНАНСИЈСКОЈ ПОДРШЦИ УНАПРЕЂЕЊУ ЕНЕРГЕТСКЕ ЕФИКАСНОСТИ (СОЛАРНИ

ПАНЕЛИ) ПОРОДИЧНИХ КУЋА НА ТЕРИТОРИЈИ ОПШТИНЕ ........................................................................ стр1

*Издавач:* ОПШТИНА ИВАЊИЦА Венијамина Маринковића 1, 32250 Ивањица

*Одговорни уредник:* Биљана Ранђић, секретар СО-е Ивањица

*Контакт:* тел. 032/664-760, 032/664-762; факс. 032/661-821

*e-maill:* soivanjica@ivanjica.gov.rs

 (ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)